钦定古今图书集成/理学汇编/学行典/第220卷 > 龙德昇
## 钦定古今图书集成/理学汇编/学行典/第220卷 > 龙德昇

按《祈阳县志》：“龙德昇，为学吏，奉母尽孝。母马氏，甲子
生迄重逢。甲子之年，忽遘疾危甚，延医莫效。昇闻古
人有割股救亲者，焚香祝天乃效之。饰食以进，顷刻
母即回生。自此延二十一载，寿至八十二而终。昇恋
慕倍于常情。及母将葬，昇亦随卒，如所择期，与母同
穴。”岂昇之积诚有以使之然欤